Source: http://docplayer.fi/4063876-Yrittajien-ja-palkansaajien-eroja-elakeian-valinnassa.html
Timestamp: 2018-01-18 10:14:28+00:00
Document Index: 1994299

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Yrittäjien ja palkansaajien eroja eläkeiän valinnassa - PDF
Download "Yrittäjien ja palkansaajien eroja eläkeiän valinnassa"
1 Raili Hyrkkänen Yrittäjien ja palkansaajien eroja eläkeiän valinnassa Eläketurvakeskuksen keskustelualoitteita 2006:2
3 Raili Hyrkkänen Yrittäjien ja palkansaajien eroja eläkeiän valinnassa Eläketurvakeskuksen keskustelualoitteita 2006:2
5 ABSTRAKTI Vuodesta 2005 lähtien täydelle vanhuuseläkkeelle voi siirtyä vuoden iässä. Tähän asti yrittäjät ovat jääneet myöhemmin eläkkeelle kuin palkansaajat. Tässä tutkimuksessa on pyritty selvittämään yrittäjien ja palkansaajien eroja työnteon jatkamisessa 63 ikävuoden jälkeen. Tutkimus perustuu Eläketurvakeskuksen ja Työeläkevakuuttajien (TELA) Joustava eläkeikä-aineistoon. Kysely kohdistui vuosina syntyneisiin työssä oleviin henkilöihin, joista osa pääsee ensimmäisenä valitsemaan, missä iässä he jäävät täysiaikaiselle eläkkeelle. Vastausta haettiin sille, mitkä työoloihin tai toimeentuloon liittyvät kysymykset saavat heidät jatkamaan työntekoa 63 ikävuoden jälkeen. Erityisesti yrittäjät korostivat työn sisältöön ja itsenäisyyteen liittyviä seikkoja jatkamiseen innostavina tekijöinä. Toimeentuloa koskevan suppean tarkastelun tulokset viittaavat siihen, että osa jatkaa taloudellisten kannustimien takia. Kolmasosalle yrittäjistä ja viidesosalle palkansaajista 4,5 prosentin eläkekertymä ikävuosien välillä näyttää toimivan jatkamisen motiivina. ABSTRACT From 2005 onwards a person can retire and get a full old-age pension between the ages of 63 and 68 years. Until now self-employed persons have worked later than wage earners. In this study an attempt is made to bring forward some of the differences between selfemployed persons and wage earners concerning work after the age of 63. The study is based on a survey of the flexible retirement age by the Finnish Center for Pensions and the Finnish Pension Alliance TELA. The inquiry was addressed to gainfully employed persons born in Part of them are the first ones entitled to choose their retirement age. The aim of the study was to find out whether some work conditions or income factors more than the others affect the willingness to work after the age of 63. Especially self-employed persons seem to emphasize the challenge and independence as incentives for continued work. A brief survey of income factors refers to economical reasons at least to some extent. The accelerated accrual of 4.5 per cent acts as an incentive to go on working for a third of self-employed people and for a fifth of wage earners.
7 SISÄLTÖ 1 Taustaa Tutkimuksen tavoite ja aineisto...11 Tutkimuksen tavoite...11 Tutkimuksen aineisto Sosiodemografiset tekijät eläkeiän valinnassa Työhön liittyvät tekijät eläkeiän valinnassa...15 Työolojen tärkeys työssä jatkamiselle...18 Työympäristö, työn sisältö ja vaikutusmahdollisuudet...19 Joustavat työajat...20 Muut edellytykset Tulot ja toimeentulo eläkeiän valinnassa Ansioajan tulot ja toimeentulo Eläkeajan tulot ja toimeentulo Taloudelliset kannustimet työnteon jatkamisessa...30 Työnteon jatkamisen syyt ja ansioajan toimeentulo...33 Työnteon jatkamisen syyt ja eläkeajan toimeentulo Perheen ja vapaa-ajan merkitys eläkeiän valinnassa Lopuksi...40 Lähteet...42 Liitetaulukot...45
9 1 Taustaa Työeläkejärjestelmää muutettiin merkittävästi vuoden 2005 alusta lähtien, jolloin mittava työeläkeuudistus pääosin tuli voimaan. Muutoksilla pyritään vähentämään varhaista eläkkeelle siirtymistä ja nostamaan vanhempien ikäluokkien työllisyysastetta. Uudistuksen myötä mm. työttömyyseläke ja yksilöllinen varhaiseläke poistuvat asteittain. Lisäksi vanhuuseläkkeestä tulee joustava ja työntekoon kannustava. Työeläkeuudistuksen mukaan vanhuuseläkkeelle voi jäädä oman halunsa mukaisesti vuoden iässä. Varhennetulle eläkkeelle voi jäädä jo 62-vuotiaana, mutta karttunut eläke pienenee tällöin 7,2 prosentilla. Vähentämättömän vanhuuseläkkeen saa 63-vuotiaana. Jos jatkaa työssä 63 vuoden iän täyttämisen jälkeen, eläkettä kertyy lisää 4,5 prosentilla vuodessa. Eläkettä karttuu myös vanhuuseläkkeellä työskennellessä. Eläkeuudistuksen myönteisten vaikutusten odotetaan alkavan näkyä kuluvan vuosikymmenen jälkipuoliskolla. Näiden toimien lisäksi tarvitaan vielä lisätoimia, jotta työllisyysaste saataisiin nousemaan tavoiteltuun 75 prosenttiin vuonna 2010 (Työllisyystyöryhmän loppuraportti 2003, 25 26). Työllisyysasteen nousuun viittaa jo nyt se, että vaikka yli 55-vuotiaiden työllisyysaste on edelleen matala, niin se on viime vuosina noussut selvästi jopa lamaa edeltänyttä tasoa korkeammalle (Työvoimatilasto 2003, 64) vuotiaiden työllisyysaste on noussut ripeästi vuodesta 1997 lähtien. Yleinen työllisyysaste on noussut selvästi vähemmän. Pitkällä aikavälillä uudistuksen arvioidaan nostavan keskimääräistä eläkkeelle jäämisikää 1,7 vuotta (Arvioita työmarkkinajärjestöjen sopiman yksityisalojen eläkeuudistuksen vaikutuksista 2002, 14), mutta työllisyysasteen nostamisen kannalta työuran pituus on keskeisin tekijä. Työuraa voidaan pidentää molemmista päistä. Tavoitteena on, että työura pitenisi vähintään kolmella vuodella pitkällä aikavälillä (Osaamisen ja täystyöllisyyden Suomi 2003, 2). Joustavan eläkeiän myötä perinteisen aktiivin ja passiivin elämänvaiheet jyrkät rajat hämärtyvät, kun työnteosta palkitaan vielä eläkkeellä ollessakin. Aktiivinen ikääntyminen on Suomessa melko uusi asia. Mikko Kautto (2004, 17) tarkoittaa tuottavalla ikääntymisellä sitä, että kannustetaan työskentelemään pitempään palkkatyössä, kouluttautumaan myös vanhemmalla iällä ja rohkaistaan työskentelemään jossakin määrin myös eläkkeellä ollessa. Tuottava ikääntyminen on myös työeläkeuudistuksen tavoite. Vuoden 2005 kansallisessa eläkestrategiaraportissa (2005, 32 33) todetaan, että eläkkeelle siirtymiseen voidaan vain rajoitetusti vaikuttaa eläkepolitiikan keinoin. Erityisen tärkeää on työelämän kehittäminen ikääntyvien työssä jatkamista tukevaksi. Haasteina ovat erityisesti työkyvyn ylläpitoon, työntekijöiden ja työyhteisön asenteisiin sekä työntekijöiden osaamiseen liittyvät tekijät. Varsinkin naisten osalta haasteena on työn ja perhe-elämän yhteensovittaminen niin, ettei työhön osallistumisaste heikkene. Kokonaistyöllisyysasteen ELÄKETURVAKESKUKSEN KESKUSTELUALOITTEITA 9
10 nostamiseksi pyritään muun muassa alentamaan yrittäjäksi ryhtymisen kynnystä. Tavoitteena on helpottaa siirtymistä palkansaajasta yrittäjäksi ilman sosiaaliturvan menetyksiä. Yrittäjäksi ryhtymisen tukeminen palvelee myös eläkestrategian tavoitteita työuran pidentämisessä. Yrittäjät ovat yleensä jääneet palkansaajia myöhemmin eläkkeelle. 33,2 prosenttia ensimmäisen kerran työeläkkeelle siirtyneistä yrittäjistä (YEL) oli täyttänyt 65 vuotta. Työsuhteessa olevien eläkelain (TEL) piiriin kuuluneista puolta pienempi osuus eli 16,9 prosenttia oli 65-vuotias siirtyessään ensimmäistä kertaa eläkkeelle (Eläketurvakeskuksen tilastorekisteri). 10 ELÄKETURVAKESKUKSEN KESKUSTELUALOITTEITA
11 2 Tutkimuksen tavoite ja aineisto Tutkimuksen tavoite Tämä selvitys kuuluu ns. Joustava eläkeikä -tutkimusprojektiin. Sen tarkoituksena on arvioida vuoden 2005 eläkeuudistuksen vaikutusta eläkeikää koskeviin ratkaisuihin ja sitä, mitä tekijöitä on lähivuosina eläkkeelle siirtyvien henkilöiden valintojen taustalla. Eläkeuudistuksen mukaan vanhuuseläkkeelle voi jäädä vuoden iässä ja varhennetulle vanhuuseläkkeelle 62-vuotiaana. Ennen vuotta 1945 syntyneet voivat jäädä varhennetulle vanhuuseläkkeelle 60 vuoden iässä. Tutkimuksen kohdejoukosta vuosina syntyneet voivat siis valita vanhan, 60 vuoden varhennetun vanhuuseläkkeen eläkeiän. Vasta 1945 syntyneitä koskee 62 vuoden ikäraja. Aikaisemman tutkimuksen mukaan vuonna 2002 työllisenä olleista vuotiaista yrittäjistä 56 prosenttia, mutta palkansaajista vain 36 prosenttia 1 on aikeissa jatkaa työntekoa 63 ikävuoden jälkeen (Hyrkkänen 2004, 133). Yrittäjien ja palkansaajien eläkeaikomusten eroja tarkasteltiin tutkimuksessa muun muassa koetun terveydentilan ja työn kuormittavuuden suhteen. Tämä selvitys jatkaa yrittäjien ja palkansaajien eläkeaikomusten eroja tarkastelua. Perusasetelmana on se, aikovatko yrittäjät ja palkansaajat jäädä eläkkeelle viimeistään 63- vuotiaana vai onko heidän suunnitelmissaan pidentää työuraa. Tarkastelu on kuvailevaa. Yrittäjien aineiston pienuudesta johtuen ei ole mahdollisuutta laajaan analyysiin. Tarkastelulla on seuraavat tavoitteet: mitä työhön liittyviä tekijöitä pidetään tärkeinä työnteon jatkamisen näkökulmasta onko varhainen eläkkeelle jääminen tai työnteon jatkaminen yhteydessä taloudellisiin tekijöihin, ansioajan toimeentuloon tai eläkeajan arvioituun toimeentuloon vaikuttavatko taloudelliset kannustimet eläkeiän valintaan onko koti- ja perhe-elämällä, puolison työssäololla tai harrastuksilla merkitystä eläkeiän valinnassa. Miksi yrittäjien ja palkansaajien välinen vertailu koetaan tässä yhteydessä kiinnostavaksi? Ensiksi, eläkeuudistus koskee myös yrittäjiä. Toiseksi yrittäjät ovat melko suuri ryhmä, kun on kyse 60 vuotta täyttäneistä työllisistä. Yrittäjät ovat myös palkansaajista poikkeava ryhmä, sillä osa on työnantajia, vaikka moni työskenteleekin yksin ammatinharjoittajana. Yrit- 1 Prosenttiosuus on suurempi kuin samaan aineistoon perustuvassa työtekijöitä koskevassa tutkimuksessa (Tuominen ja Pelkonen 2004). Yrittäjien ja palkansaajien vertailussa ovat mukana kaikki syntyneet, kun työntekijätutkimuksessa tarkasteltiin vuosina syntyneiden eläkeaikeita. ELÄKETURVAKESKUKSEN KESKUSTELUALOITTEITA 11
12 täjät poikkeavat palkansaajista myös perheen mukanaolon takia sekä sukupolvenvaihdoksen, tulonmuodostuksen ja myös työn itsenäisyyden osalta. Yrittäjät ovat keskenäänkin varsin heterogeeninen ryhmä. Eläkeajatusten merkitystä eläkkeelle siirtymiseen on haettu monissa tutkimuksissa, ja niitä on koottu yhteen (Gould 2001). Yleinen havainto on se, että työn psyykkinen ja fyysinen raskaus lisäävät heikentyneen terveyden ohella työntekijän eläkehakuisuutta. Myös vähäiset vaikutusmahdollisuudet työssä, huono työilmapiiri, eläketurvan kokeminen riittäväksi sekä työn ulkopuolisen elämän vetovoima saavat harkitsemaan eläkkeelle hakeutumista. Tässä selvityksessä pyritään arvioimaan edellä mainittujen tekijöiden merkitystä työnteon jatkamissuunnitelmissa erityisesti siltä kannalta, löytyykö niiden suhteen eroja palkansaajien ja yrittäjien välillä. Tutkimuksen aineisto Selvitys pohjautuu Eläketurvakeskuksen ja Työeläkevakuuttajat Telan tekemään kyselytutkimukseen vuonna Tutkimusjoukon muodostavat 205 yrittäjää ja palkansaajaa, jotka olivat työllisiä kyselyn ajankohtana. Palkansaajat olivat yksityissektorin työnantajan palveluksessa ja olivat viimeksi vakuutettuina jonkin yksityisalojen palkansaajalain mukaan. Yrittäjäksi katsottiin henkilöt, jotka oman ilmoituksensa mukaan toimivat yrittäjänä tai itsenäisenä ammatinharjoittajana tai joilla oli voimassa oleva YEL-suhde. Maatalousyrittäjät eivät kuuluneet tarkastelun piiriin. Kyselyyn vastanneet ovat vuosina syntyneitä henkilöitä, jotka olivat työllisiä vuonna Tutkimusjoukko on valikoitunutta eikä edusta ikäluokkaansa kokonaisuudessaan. Vuonna 1945 syntyneistä oli vuonna 2002 työssä hieman alle 60 prosenttia, mutta vuonna 1940 syntyneistä enää runsas viidesosa (Tuominen ja Pelkonen 2004, 9). Yleistettävyyden kannalta aineiston puutteita on se, että otoksessa on vain vanhempiin ikäryhmiin kuuluvat, jotka ovat valikoitunut joukko ikäisistään. Työssä ovat terveimmät ja työkykyisimmät, joilla on eniten resursseja ja motivaatiota työn jatkamiseen. Aineistolla on kuitenkin hyvä ennustearvo. Otoshenkilöt ovat aidosti työllisiä ja siksi pian eläkevalinnan edessä. Tosin vuosina 1940 ja 1941 syntyneet eivät ole uusien eläkelakien valinnan edessä, sillä vuonna 2005 he ovat jo ylittäneet 63 vuoden iän. Tästä syystä he ovat näissä tarkasteluissa jatkajia. Heitäkin koskee tietysti eläkkeelle jäämisen myöhentämismahdollisuus. Tästä Joustava eläkeikä -aineistosta on tähän mennessä ilmestynyt esiraportti (Tuominen ja Pelkonen 2004) ja ikääntyvien työssä jatkamisaikeita selvittävä tutkimus (Tuominen toim. 2004), joka koostuu useista artikkeleista. Lisäksi on selvitetty työnantajien suhtautumista joustavaan vanhuuseläkkeeseen (Tuominen, Takala ja Tuominen 2004), tarkasteltu työntekijöiden avovastauksia (Tuominen 2004) ja vanhimpien palkansaajien työssä jatkamista työeläkeuudistuksen jälkeen (Pelkonen 2005). 12 ELÄKETURVAKESKUKSEN KESKUSTELUALOITTEITA
13 3 Sosiodemografiset tekijät eläkeiän valinnassa Ketkä työskentelevät yli kuusikymppisenä? Tutkimuksen mukaan henkilöt, jotka todennäköisimmin jatkavat työntekoa lähelle normaalia vanhuuseläkeikää, poikkeavat joidenkin ominaisuuksien suhteen ikätovereistaan. Eräs ikääntyvänä työskentelyä selittävä tekijä on yrittäjänä toimiminen. Vuonna 2000 yrittäjien osuus 58-vuotiaista työssä käyvistä oli 16,4 prosenttia. Kolme vuotta vanhemmista työllisistä heidän osuutensa oli jo 23,2 prosenttia, kun yrittäjien osuus työllisistä muuten oli 13,7 prosenttia (Rantala ja Romppanen 2004, 51 52). Yrittäjiltä ja palkansaajilta tiedusteltiin, missä iässä he arvelevat jäävänsä kokoaikaiselle eläkkeelle. Suurella osalla vastaajista oli selvä mielipide asiasta, mutta osa oli vielä epätietoisia. Yrittäjien ja palkansaajien vastausten eroja (eläkkeelle viimeistään 63-vuotiaana / aikaisintaan 64-vuotiaana) tarkastellaan sosiodemografisten tekijöiden mukaan taulukoissa 1 ja 2. 2 Taulukko 1. Yrittäjien valitseman eläkeiän jakaumat sosiodemografisten piirteiden mukaan. Viimeistään Aikaisintaan Ei osaa Luku- Yhteensä 63-v. 64-v. sanoa määrä Kaikki Miehet Naiset Syntymävuosi (p=0,000) Siviilisääty Naimisissa, avoliitossa Ei parisuhteessa Koulutus Perusaste Keskiaste Korkea-aste Koettu terveys Hyvä Melko hyvä Keskitasoinen, huono Prosenttiosuuksia ei ole laskettu suoraan lukumääristä, vaan painotetusta aineistosta. P-arvot on jätetty merkitsemättä niissä tapauksissa, joissa khi-neliö-testin arvo ei ollut merkitsevä. 2 Yrittäjien ja palkansaajien jakaumat eri tekijöiden suhteen on esitetty liitetaulukossa 1. ELÄKETURVAKESKUKSEN KESKUSTELUALOITTEITA 13
14 Taulukko 2. Palkansaajien valitseman eläkeiän jakaumat sosiodemografisten piirteiden mukaan. Viimeistään Aikaisintaan Ei osaa Luku- Yhteensä 63-v. 64-v. sanoa määrä Kaikki Miehet Naiset (p=0,039) Syntymävuosi (p=0,000) Siviilisääty Naimisissa, avoliitossa Ei parisuhteessa (p=0,025) Koulutus Perusaste Keskiaste Korkea-aste Koettu terveys Hyvä Melko hyvä Keskitasoinen, huono (p=0,000) Prosenttiosuuksia ei ole laskettu suoraan lukumääristä, vaan painotetusta aineistosta. P-arvot on jätetty merkitsemättä niissä tapauksissa, joissa khi-neliö-testin arvo ei ollut merkitsevä. Mies- ja naisyrittäjien halukkuudessa työnteon jatkamiseen 63 ikävuoden jälkeen ei näy olennaista eroa. Palkansaajien joukossa sitä vastoin miesten aikeet työuran pidentämiseen ovat naisia yleisempiä. Eläkeiän valinnassa ilmeni suuria eroja syntymävuoden suhteen. Vuosina syntyneet olivat vuonna 2005 jo täyttäneet 63 vuotta, joten heillä ei ole ollut aidosti mahdollisuutta valita aikaisemman eläkeiän puolesta. Tämä nostaa jatkavien osuutta tässä ikäryhmässä muihin verrattuna. Yrittäjien välillä ei näy suuria eroja siviilisäädyn suhteen. Palkansaajista eläkkeen myöhentämistä suunnittelevat kuitenkin muita useammin eronneet ja lesket. Yrittäjillä sitä vastoin korkea-asteen tutkinto näyttäisi lisäävän halukkuutta jatkaa työssä 63 ikävuoden, mutta tulos ei ole tilastollisesti merkitsevä. Riittävä terveys on työssä jatkamisen kannalta välttämätön resurssi, ja selvimmät erot ilmenevätkin itse arvioidun terveydentilan suhteen. Vähintään melko hyväksi koettu terveys lisää työssä jatkamiseen liittyviä suunnitelmia sekä yrittäjillä että palkansaajilla. Palkansaajien tulos on erittäin merkitsevä. 14 ELÄKETURVAKESKUKSEN KESKUSTELUALOITTEITA
15 4 Työhön liittyvät tekijät eläkeiän valinnassa Kaksi kolmasosaa yrittäjistä (65 %) ja puolet palkansaajista oli sitä mieltä, että he voivat halutessaan valita eläkkeelle siirtymisen ajankohdan vapaasti ikävälillä välillä. Kolmannes palkansaajista arveli työnantajan tukevan työssä pysymistä vanhuuseläkkeelle saakka. Toisessa tutkimuksessa myös työnantajilta kysyttiin työntekijöiden mahdollisuuksista jatkaa työssä. Eläkeuudistusten tunteminen oli toimipaikoissa vielä heikonlaista, mutta siitä huolimatta mahdollisuudet jatkaa arvioitiin kohtalaisen hyviksi. Työnantajien ilmoituksen mukaan noin puolessa toimipaikoista useimmat työntekijät voisivat jatkaa työntekoa 65 vuoden ikään asti ja runsaassa viidesosassa 68 vuoden ikään asti (Tuominen ym. 2004, 51). Yrittäjille oli kertynyt työvuosia keskimäärin 38,8 ja palkansaajille suunnilleen saman verran eli 39,1 työvuotta. Miesyrittäjien työura oli vajaat neljä vuotta ja palkansaajamiesten kolme vuotta pidempi kuin naisten. Myös kunta-alalla vuotiaiden naisten työurien on huomattu jäävän kolme vuotta lyhyemmiksi kuin miesten (Forma ym. 2004, 38). Yrittäjäuran kesto oli keskimäärin 23 vuotta, joten se oli aloitettu vuoden iässä. Toiminnan kesto ei eronnut sukupuolen mukaan. Palkansaajat olivat hakeutuneet nykyisen työnantajan palvelukseen samassa iässä kuin yrittäjät aloittivat toiminnan. Palkansaajillakaan ei havaittu sukupuolen mukaisia eroja viimeisen työsuhteen kestossa. Pitkä työura on vastaajien ikäryhmälle tyypillinen. Samoin se on heitä hieman nuoremmille, vuosina syntyneille suurille ikäluokille. Tutkimuksen mukaan suuret ikäluokat tulivat työmarkkinoille nuorena. Valtaosa heistä oli tehnyt pitkän, yli 30 vuoden työuran jo päälle 50-vuotiaana. Puolet oli työskennellyt ainoastaan yhden tai kahden työnantajan palveluksessa (Savioja 2005, 52 53). Työterveyslaitoksen Ikääntyvä arvoonsa -tutkimuksessa eläkeajatukset olivat muita yleisempiä teollisuuden työntekijöillä ja myös johtotehtävissä toimivilla (Huuhtanen ja Piispa 1991, 50). Tässä tutkimuksessa työuran pidentämistä harkitsevat taas muita useammin juuri teollisuuden ja rakentamisen aloilla toimivat yrittäjät (taulukot 3 ja 4). 3 Etelä-Suomen yrittäjillä on enemmän jatkamishaluja kuin muualla Suomessa asuvilla. Pääkaupunkiseutu erottuu yrittäjyysaktiivisuudeltaan selvästi (Arenius ym. 2005). Tämä heijastuu vanhempiin ikäryhmiin saakka. Itä- ja Pohjois-Suomen yrittäjillä on taas vähiten jatkamissuunnitelmia muihin verrattuna. Asia saattaa liittyä myös terveyden kokemiseen, sillä yrittäjien työkykyindeksissä on esiintynyt alueittaisia eroja. Tutkimuksen mukaan Itä- Suomessa joka neljännen yrittäjän näkemys omasta työkyvystä oli korkeintaan kohtalainen, kun Etelä- ja Länsi-Suomessa 90 prosenttia yrittäjistä piti työkykyään hyvänä tai erinomaisena (Peltoniemi 2005, 29). 3 Yrittäjien ja palkansaajien jakaumat työhön liittyvien tekijöiden suhteen on esitetty liitetaulukossa 2. ELÄKETURVAKESKUKSEN KESKUSTELUALOITTEITA 15
16 Joka kolmas yrittäjä ilmoitti tekevänsä fyysisesti raskasta työtä. Myös sillä on vaikutusta eläkeaikomuksiin, miten raskaaksi tai helpoksi he kokevat työnsä fyysisesti ja henkisesti. Fyysisesti raskasta työtä tekevät yrittäjät suunnittelevat muita harvemmin jatkavansa työntekoa 63 ikävuoden jälkeen. Yli puolet yrittäjistä ja palkansaajista piti työtään henkisesti liian raskaana. Työnsä henkisesti raskaaksi kokevia oli enemmän kuin ruumiillisesti raskasta työtä tekeviä. Työn aiheuttama paine heijastuu myös eläkeaikomuksiin. Henkisesti raskasta työtä tekevät yrittäjät ja palkansaajat suunnittelevat muita useammin jäävänsä eläkkeelle viimeistään 63 vuoden iässä. Palkansaajien tulos on tilastollisesti erittäin merkitsevä. Kahdessa kolmasosassa yrityksistä työskenteli alle viisi henkeä yrittäjä mukaan luettuna. Yrittäjien aikomukset työskennellä 63 ikävuoden jälkeen riippuvat paljolti yrityksen koosta. Halukkuutta työnteon jatkamiseen on eniten yli kymmenen hengen yrityksissä. Yrityksen koko heijastaa myös menestystä, joka motivoi jatkamaan. Taulukko 3. Yrittäjien valitsema eläkeikä työhön liittyvien piirteiden mukaan. Viimeistään 63-v. Aikaisintaan 64-v. Ei osaa sanoa Yhteensä Lukumäärä Toimiala Teollisuus, rakentaminen Kauppa, majoitus- ja ravitsemistoiminta, kuljetus Palvelut Alue Etelä-Suomi Länsi-Suomi Itä- ja Pohjois-Suomi Työn fyysinen raskaus Kevyttä Sopivaa Raskasta Työn henkinen raskaus Kevyttä/sopivaa Raskasta Työpaikan koko Alle 5 henkeä henkeä henkeä tai yli Onko esimiesasemassa Kyllä Ei ole Prosenttiosuuksia ei ole laskettu suoraan lukumääristä, vaan painotetusta aineistosta. P-arvot on jätetty merkitsemättä niissä tapauksissa, joissa khi-neliö-testin arvo ei ollut merkitsevä. 16 ELÄKETURVAKESKUKSEN KESKUSTELUALOITTEITA
17 Taulukko 4. Palkansaajien valitsema eläkeikä työhön liittyvien piirteiden mukaan. Viimeistään 63-v. Aikaisintaan 64-v. Ei osaa sanoa Yhteensä Lukumäärä Toimiala Teollisuus, rakentaminen Kauppa, majoitus- ja ravitsemistoiminta, kuljetus Palvelut Alue Etelä-Suomi Länsi-Suomi Itä- ja Pohjois-Suomi Työn fyysinen raskaus Kevyttä Sopivaa Raskasta (p=0,017) Työn henkinen raskaus Kevyttä Sopivaa Raskasta (p=0,000) Työpaikan koko Alle 5 henkeä henkeä henkeä tai yli (p=0,002) Onko esimiesasemassa Kyllä Ei ole Prosenttiosuuksia ei ole laskettu suoraan lukumääristä, vaan painotetusta aineistosta. P-arvot on jätetty merkitsemättä niissä tapauksissa, joissa khi-neliö-testin arvo ei ollut merkitsevä. Palkansaajista vain kymmenesosa työskenteli alle viiden hengen toimipaikassa. Päinvastoin kuin yrittäjät palkansaajat aikovat myöhentää eläkkeelle jäämistään useammin pienillä toimipaikoilla kuin suurilla (p=0,002). Vastausten perusteella ei selviä, missä pienten toimipaikkojen vetovoima piilee. Olisiko työnjako vähemmän eriytynyttä ja henkilöstöpolitiikka lähempänä työntekijää? Mahdollisuus vaikuttaa omaan työhön on joka tapauksessa niitä piirteitä, joita palkansaajat pitävät arvossa. On arveltu, että suurilla toimipaikoilla työssä jatkamisen suunnittelu on harvinaisempaa kuin pienillä (Forma ym. 2004, 71). Jos tyytyväisyys työpaikkaan saa pysymään työssä pitempään, niin silloin työntekijöiden pitäisi olla myös tyytyväisempiä pienillä toimipaikoilla kuin suurilla. Tämä sotii sitä tutkimustulosta vastaan, että työntekijät eivät ole pienillä työpaikoilla yhtään tyytyväisempiä kuin suurilla (Böckerman ja Ilmakunnas 2004, 16). Työtyytyväisyyteen vaikuttavat kuitenkin monet tekijät, ja työpaikan koko on vain yksi tällainen tekijä. Perheyrityksissä toimivat yrittäjät eivät välttämättä pidä itseään esimiehinä, vaikka yrityksessä työskentelisi useampi henkilö. Puolet yrittäjistä ilmoitti olevansa esimiehen ase- ELÄKETURVAKESKUKSEN KESKUSTELUALOITTEITA 17
18 massa, ja heillä oli myös alaisia. Esimiehen asemassa olevat yrittäjät aikovat pysyä työssä hiukkasen pitempään kuin muut. Erityisen tärkeää työskentely on silloin, kun yrityksellä ei ole jatkajaa tiedossa. Jatkajaa vailla olevat yrittäjät aikovat pidentää työuraansa muita yleisemmin. Tämä havainto on yhdenmukainen Eläketurvakeskuksen aiemman kyselyn kanssa. Sukupolvenvaihdoksen jälkeen noin neljäsosa yrittäjistä jatkoi työntekoa ainakin jonkin aikaa. Sitä vastoin eläkkeensaajista, joilla ei ollut jatkajaa, yli 40 prosenttia jatkoi työskentelyä eläkeaikana. Työtä jatkettiin lähinnä toimeentulon parantamiseksi (Hyrkkänen 1997, 55). Työolojen tärkeys työssä jatkamiselle Pauli Forman (2004a) mukaan liukumaa vuotta käytetään vain, jos työelämän olosuhteet ovat kunnossa. Myöskään Juhani Ilmarisen (2004, 4) mukaan mitkään taloudelliset kannustimet eivät pelkästään saa pysymään työssä, vaan työn laatutekijät ja mahdollisuus säädellä omaa kuormittumistaan ovat ratkaisevia vanheneville työntekijöille. Vastaajille esitettiin joitakin työoloja koskien seuraava kysymys: Kuinka tärkeinä pidätte seuraavia asioita työssä jatkamisellenne tai että voisitte harkita jatkamista 63 ikävuoden jälkeen? Kysymyksellä ei tarkoitettu heidän todellisia työolojaan, vaan millaisilla ehdoilla he suostuisivat myöhentämään eläkkeelle jäämistään. Seuraavassa on esitetty niiden osuudet, jotka pitivät kysyttyjä asioita melko tärkeinä tai erittäin tärkeinä (taulukko 5). Osuudet ovat yrittäjien tärkeysjärjestyksen mukaan. Kysymys esitettiin kaikille vastaajille riippumatta siitä, minkä eläkeiän he valitsivat. 4 Taulukko 5. Niiden osuudet, jotka pitävät seuraavia asioita erittäin tärkeinä tai melko tärkeinä työn jatkamisen kannalta 63 ikävuoden jälkeen, %. Yrittäjät Palkansaajat Hyvä ja toimiva työympäristö Mielenkiintoinen, haastava työ Työyhteisön ilmapiiri Voi yrittäjänä vaikuttaa ajankäyttöön 87 Mahdollisuus vaikuttaa omaan työhön Työkaverit ja työpaikan sosiaaliset suhteet Hyvä esimiestoiminta Joustavat työajat Kuntoutusmahdollisuudet Mahdollisuus siirtyä osa-aikatyöhön Ei ole tiedossa jatkajaa yritystoiminnalle 53 Ammattitaitoa edistävä lisäkoulutus Yrittäjien ja palkansaajien jakaumat kysyttyjen työolojen suhteen on esitetty liitetaulukossa ELÄKETURVAKESKUKSEN KESKUSTELUALOITTEITA
19 Kysytyt asiat olivat sellaisia, että enemmistö vastaajista piti lähes kaikkia niitä vähintäänkin melko tärkeinä työssä jatkamisen kannalta. Tärkeimpiin kuuluivat hyvä työympäristö ja työyhteisön ilmapiiri sekä työn mielenkiintoisuus ja työhön vaikuttaminen. Molempien vastaajien kärjessä olivat samoin työtoverit, hyvä esimies sekä työaikojen joustot. Yrittäjät pitivät erityisen tärkeänä omaan ajankäyttöön vaikuttamista. Ammattitaitoa edistävän lisäkoulutuksen saamista pidettiin vähiten tärkeänä työssä jatkamisen edellytyksenä. Työympäristö, työn sisältö ja vaikutusmahdollisuudet Työn piirteisiin saatuja vastauksia voi tulkita eri tavalla. Vastaajille, jotka aikovat eläkkeelle 63 ikävuoden jälkeen, tärkeiksi koetut piirteet edustavat työssä jatkamisen edellytyksiä. Niille vastaajille taas, jotka aikovat jäädä eläkkeelle viimeistään 63-vuotiaana, tärkeiksi koettujen asioiden voi ajatella edustavan työoloja, joiden pitäisi vallita tai olla kunnossa, jotta jatkamista voisi harkita. Hyvä ja toimiva työympäristö motivoi yrittäjää jatkamaan. Ne yrittäjät, joille tämä on erittäin tärkeä asia, aikovat muita useammin jatkaa työtekoa 63 ikävuoden jälkeen (kuvio 1). Työpaikan ilmapiiriä koskevaan kysymykseen saatiin suurin piirtein samat vastaukset kuin työympäristöä koskevaan. Kuntatyöntekijöillä työnteon jatkamisen aikeita oli selvästi enemmän niillä henkilöillä, jotka pitivät työpaikan ilmapiiriä ja yhteistyötä hyvänä kuin nämä asiat huonoiksi kokevilla (Forma ja Väänänen 2003, 447). Hyvään työilmapiiriin kuuluvat toimivat sosiaaliset suhteet työpaikalla. Näillä ei välttämättä ole samaa merkitystä yrittäjille kuin palkansaajille, sillä monelta työkaverit puuttuvat. Myöskään palkansaajille, jotka muuten antavat suuren arvon työtovereille, tällä seikalla ei näytä olevan merkitystä eläkeiän valinnan kannalta. Kuvio 1. Yrittäjät ja palkansaajat aiotun eläkeiän ja sen mukaan, miten tärkeinä pidetään työympäristöä, työn sisältöä ja vaikutusmahdollisuuksia työnteon jatkamisen kannalta. Hyvä ja toimiva työympäristö Yritt. viim. 63-v. Yritt. aik. 64-v. Ps. viim. 63-v. Ps. aik. 64-v. Mielenkiintoinen ja haastava työ Yritt. viim. 63-v. Yritt. aik. 64-v. Ps. viim. 63-v. Ps. aik. 64-v. Mahdollisuus vaikuttaa omaan työhön Yritt. viim. 63-v. Yritt. aik. 64-v. Ps. viim. 63-v. Ps. aik. 64-v. 0 % 10 % 20 % 30 % 40 % 50 % 60 % 70 % 80 % 90 % 100 % Erittäin tärkeä Melko tärkeä Ei tärkeä ELÄKETURVAKESKUKSEN KESKUSTELUALOITTEITA 19
20 Työterveyslaitoksen Ikääntyvä arvoonsa -tutkimuksessa todettiin työn sisällön merkityksen ja eläkeajatusten yhteys. Sen mukaan työn täytyy olla sisällöllisesti merkitsevää ja jos niin ei ole, työssä olevat haittatekijät ja kuormittuminen vahvistavat siirtymisalttiutta ennenaikaiselle eläkkeelle. Henkilöt, joille ansiotyö ei ollut tärkeä tai joiden ainoa työn antama tyydytys oli palkka, halusivat muita varhemmin eläkkeelle. (Huuhtanen ja Piispa 1991, 52). Tässä tutkimuksessa työn mielenkiintoisuus ja haastavuus ovat sekä yrittäjille että palkansaajille tärkeitä asioita. Näitä eniten korostavat yrittäjät aikovat jatkaa työuraansa useammin kuin työn sisältöön välinpitämättömämmin suhtautuvat. Palkansaajien suhteen tällä kysymyksellä ei ole erottelukykyä. Viimeistään 63 vuoden iässä eläkkeelle siirtyvät pitävät työn sisältöä yhtä usein erittäin tärkeänä kuin myöhemmin eläkkeelle aikovat ja vieläpä useammin kuin varhain eläkkeelle haluavat yrittäjät. Työuransa pidentämistä suunnittelevat yrittäjät pitävät tärkeänä sitä, että voivat vaikuttaa omaan työhönsä. Myös omaa vaikuttamistaan eniten arvostavat palkansaajat ovat muita hiukan useammin aikeissa jatkaa työskentelyä (p=0,050). Työterveyslaitoksen pientyöpaikkoja koskeva aineisto osoittaa, että jos vaikutusmahdollisuudet vähenevät, asenteet työssä pysymiseen muuttuvat kielteisemmiksi. Huonon työn hallinnan todettiin liittyvän kielteiseen asennoitumiseen erityisesti vanhemmilla työntekijöillä, joista noin kaksi kolmasosaa oli asenteeltaan kielteisiä työssä pysymiselle, jos vaikutusmahdollisuuksia oli vähän (Karisalmi 1998, 30 31). Äskettäin vanhuuseläkkeelle siirtyneiden kyselyn perusteella ilmenee samoin, että keskeisiä työssä pysymiselle ovat ne tekijät, jotka ylläpitävät työtyytyväisyyttä ja työmotivaatiota. Eläkkeelle vasta 65 vuoden iässä siirtyneistä enemmistö oli sitä mieltä, että heidän työtään oli arvostettu ja itse työ oli ollut tärkeää ja mielenkiintoista. Lisäksi työtehtäviin, työmenetelmiin ja työtahtiin saattoi itse vaikuttaa (Työ tekijäänsä kantaa 2002, 3). Joustavat työajat Vastaajista noin viidesosa oli osa-aikaeläkkeellä. Nämä vastaajat eivät ole mukana tarkastelussa, joka koskee joustavia työaikoja ja osa-aikatyötä jatkamisen edellytyksenä. Ne palkansaajat, jotka eivät ole osa-aikaeläkkeellä ja joille joustavat työajat ovat erittäin tärkeä työnteon jatkamisen edellytys, aikovat muita hieman useammin jäädä eläkkeelle viimeistään 63-vuotiaana (kuvio 2). Yrittäjien vastaukset eivät eroa eläkeiän suhteen. Muista kuin osa-aikaeläkkeellä olevista yrittäjistä, jotka aikovat jäädä eläkkeelle viimeistään 63 vuoden iässä, kolme neljäsosaa olisi pitänyt erittäin tärkeänä tai melko tärkeänä mahdollisuutta siirtyä osa-aikatyöhön. Työnteon jatkamista suunnittelevista yrittäjistä vain kolmannes katsoi osa-aikatyöhön siirtymisen olevan tärkeä jatkamisen edellytys. Viimeistään 63 vuoden iässä eläkkeelle aikovista palkansaajista kolme viidesosaa olisi pitänyt osa-aikatyötä tärkeänä jatkamisen edellytyksenä. Työnteon jatkamista harkitsevista puolet oli tätä mieltä (p=0,000). 20 ELÄKETURVAKESKUKSEN KESKUSTELUALOITTEITA
21 Osa-aikatyötä ja muita työajan joustoja painottavat siis erityisesti ne henkilöt, jotka aikovat eläkkeelle viimeistään 63 vuoden iässä. Kaipaavatko ikääntyneet työntekijät lisää työajan joustoja työpaikoilla? Kuvio 2. Yrittäjät ja palkansaajat aiotun eläkeiän ja sen mukaan, miten tärkeinä pidetään työajan joustoja työnteon jatkamisen kannalta. Joustavat työajat Yritt. viim. 63-v. Yritt. aik. 64-v. Ps. viim. 63-v. Ps. aik. 64-v. Mahdollisuus siirtyä osa- aikatyöhön Yritt. viim. 63-v. Yritt. aik. 64-v. Ps. viim. 63-v. Ps. aik. 64-v. 0 % 10 % 20 % 30 % 40 % 50 % 60 % 70 % 80 % 90 % 100 % Erittäin tärkeä Melko tärkeä Ei tärkeä Monille ikääntyneille työntekijöille osa-aikaeläke on ainoa työajan jousto. Osa-aikaeläkkeellä työaika on keskimäärin vähintään 16 ja enintään 28 tuntia viikossa. Osa-aikaeläke edellyttää, että palkansaajan ansiot alenevat niin, että ne ovat prosenttia aikaisemmasta tasosta. Yrittäjän on vähennettävä ansiotyönsä ja työtulonsa puoleen vakiintuneesta YEL-työtulosta (Työeläke ja muu sosiaalivakuutus 2005). Osa-aikatyötä tekee Suomessa 12,5 prosenttia palkansaajista. Se on keskittynyt voimakkaasti kauppaan ja palvelualoille (Kauhanen 2003). Ikääntyneet henkilöt pitkissä työsuhteissa tekevät nuoria harvemmin osa-aikatyötä. Ikääntyneiden työaikajärjestelyihin on Suomessa kiinnitetty vähän huomiota. Niiden tärkeys tulee esille valtakunnallisen Työssä jaksamisen-ohjelman teettämissä selvityksissä. Työajan joustavuutta korostetaan työssä pysymisen kannalta ja työntekijöiden uupumisen ehkäisemiseksi. Veto-ohjelma jatkaa näiden tavoitteiden selventämistä ja painottaa muiden meneillään olevien valtakunnallisten tutkimus- ja kehittämisohjelmien kanssa työn vetovoimaisuuden lisäämistä. Työntekijän kannalta hyvinä työaikamalleina pidetään mm. liukuvia työaikoja, vuorotteluvapaita, osa-aikaeläkkeitä, työaikapankkia sekä kausiluonteisia työaikajärjestelyjä (Työssä jaksamisen tutkimus- ja toimenpideohjelma , Vetoohjelma ). ELÄKETURVAKESKUKSEN KESKUSTELUALOITTEITA 21
22 Muut edellytykset Valtaosa palkansaajista on alaisen asemassa ja arvostaa hyvää esimiestoimintaa (vrt. taulukko 5) työn jatkamisen edellytyksenä. Monet näin vastanneet palkansaajat aikovat kuitenkin jäädä eläkkeelle viimeistään 63-vuotiaana. Työilmapiirin ja johtamistavan on todettu vaikuttavan eläkeajatuksiin. Vähittäiskaupan ja metalliteollisuuden toimipaikkojen henkilöstön keskuudessa tehdyssä työhyvinvointia käsittelevässä seurantatutkimuksessa havaittiin, että alaista tukevassa ja kannustavassa johtamistavassa esiintyi muita vähemmän varhaiseläkeajatuksia (Karisalmi 2001, 8). Myös kunta-alalla esimiestyön hyväksi kokevat haluavat jatkaa useammin kuin sen huonoksi kokevat (Forma ja Väänänen 2003, 447). Samoin vanhuuseläkeikään asti työssä pysyneiden kokemukset siitä, miten lähimmältä esimieheltä sai tukea ja kannustusta työssä, olivat keskimäärin suomalaista keskitasoa paremmat (Työ tekijäänsä kantaa 2002, 5). Tutkimustulokset antavat näin tukea käsitykselle, että työurien pidentämiseksi tarvittaisiin myös esimiehen tukea. Vähemmistö tämän tutkimuksen yrittäjistä ja palkansaajista piti tärkeänä ammattitaitoa lisäävän koulutuksen saamista työssä pysymisen edellytyksenä. Epävarmuus työtehtävistä selviytymisestä on kuitenkin varsin yleistä ikääntyneillä työntekijöillä. Suuriin ikäluokkiin kuuluvista yrittäjistä runsas kolmannes ja työntekijöistä vielä useampi olivat epävarmoja omasta selviytymisestään (Savioja 2005, 59 60). Toimipaikkojen ikäpolitiikkaa koskevan tutkimuksen mukaan joka kolmas ikääntynyt työntekijä piti lisäkoulutusta itselleen tarpeellisena. Noin puolet työntekijöistä piti toimipaikkansa koulutusmahdollisuuksia kuitenkin heikkoina. Myös työkykyä ylläpitävää kuntoutusta ja työterveyshuollon kehittämistä kaivattiin yleisesti (Forss 2001, 45 46). Vastaajat arvostaisivat kuntoutusmahdollisuuksia, mutta niitä eniten toivovat aikovat muita yleisemmin jäädä eläkkeelle viimeistään 63-vuotiaana. Johtuuko se siitä, että yrittäjien mahdollisuudet kuntoutukseen eivät ole hyvät? Onko vanhemmilla palkansaajilla se ajatus, etteivät he enää pääse kuntoutukseen? Kuntoutusmahdollisuuksien parantaminen, työterveyshuollon kehittäminen tai joustavammat työajat eivät kuitenkaan kuuluneet Tilastokeskuksen työolotutkimuksessa yli 45- vuotiaiden tärkeimpiin seikkoihin työssä jaksamisen kannalta. Tärkeimmäksi osoittautui varmuus työsuhteen jatkumisesta (Lehto 2004, 42). Työnteon jatkamisen suunnittelussa oleellisimpia tekijöitä eivät lienekään yksittäiset työolosuhteet, vaan niiden painoarvo kokonaispohdinnassa. 22 ELÄKETURVAKESKUKSEN KESKUSTELUALOITTEITA
23 5 Tulot ja toimeentulo eläkeiän valinnassa 5.1 Ansioajan tulot ja toimeentulo Vastaajilta tiedusteltiin joitakin tulotietoja, koska haluttiin selvittää, onko taloudellisilla tekijöillä jotakin yhteyttä eläkeaikomuksiin. Puuttuvien vastausten suuresta määrästä johtuen toimeentulon ja eläkeajatusten yhteyttä voitiin tarkastella vain karkealla tasolla. Johtopäätökset ovat suuntaa antavia, mutta vaatisivat lisäselvitystä. Vastaajilta kysyttiin omia bruttoansiotuloja, mahdollisia pääomatuloja ja kotitalouden yhteisiä tuloja vuonna 2002 sekä myös asuntolainan kuluja ja omaa käsitystä toimeentulosta. Tulotietoja käytettiin vain luokittelumuuttujina. 5 Työstä tai yritystoiminnasta saadun bruttoansiotulon suuruutta kysyttiin ennen verojen ja veroluonteisten maksujen vähentämistä. Ansiotulotieto puuttui yrittäjiltä (24 %) useammin kuin palkansaajilta (12 %). Perusasteen koulutuksen saaneet, muualla kuin Etelä- Suomessa asuvat sekä alle viiden hengen yrityksissä toimivat yrittäjät jättivät tulonsa ilmoittamatta keskimääräistä useammin. Suomen Yrittäjien selvityksen mukaan neljännes yrittäjien tulosta muodostui pääomatulosta ja loput ansiotulosta vuonna Selvitys koski YEL-vakuutettuja yrittäjiä. Keskimääräinen yrittäjätulo oli euroa vuodessa. Se oli suurempi kuin keskimääräinen palkansaajan ansio euroa vuodessa. Yrittäjätulojen laajaa hajontaa osoittaa se, että 70 prosentilla tulot jäivät alle euron, mutta lähes viidellä prosentilla ne olivat euroa tai enemmän (Suominen 2005, 2, 10). Tämän tutkimuksen yrittäjillä ansiotulojen suuruus oli yhteydessä yrityksen kokoon. Yli viiden hengen yrityksissä yrittäjien ansiotulot olivat keskimäärin puolitoistakertaiset pienempiin yrityksiin verrattuna. Yrittäjistä noin neljäsosa ansaitsi alle euroa vuonna Noin kolmasosalla tulot vaihtelivat ja euron välillä. Viidesosalla ne ylittivät euroa. Ansiotuloilla ei näytä olevan selvää yhteyttä eläkeaikomuksiin (kuvio 3). Työntekoa 63 ikävuoden jälkeen jatkavissa on suunnilleen yhtä paljon eri tuloluokkiin kuuluvia kuin varhemmin eläkkeelle aikovissa. Palkansaajissa on selvästi vähemmän alimpaan tuloluokkaan kuuluvia kuin yrittäjissä, vain runsas kymmenen prosenttia. Keskimmäiseen euron tuloluokkaan kuuluu noin puolet palkansaajista. Tähän tuloluokkaan kuuluvia on myös muita yleisemmin työntekoa jatkavien joukossa. Vähintään euron tulot olivat muita yleisempiä varhaista eläkkeelle jäämistä suunnittelevilla (p=0,036). 5 Yrittäjien ja palkansaajien jakaumat ansioajan toimeentulon suhteen on esitetty liitetaulukossa 4. ELÄKETURVAKESKUKSEN KESKUSTELUALOITTEITA 23
24 Kuvio 3. Bruttoansiotulot vuonna 2002 aiotun eläkeiän mukaan. yrittäjät, viimeistään 63-v. yrittäjät, aikaisintaan 64-v. palkansaajat, viimeistään 63-v. palkansaajat, aikaisintaan 64-v alle tai yli ei tietoa Kuvio 4. Kotitalouden yhteiset tulot vuonna 2002 aiotun eläkeiän mukaan. yrittäjät, viimeistään 63-v. yrittäjät, aikaisintaan 64-v. palkansaajat, viimeistään 63-v. palkansaajat, aikaisintaan 64-v alle tai yli ei tietoa Kuvio 5. Ansioajan toimeentulo aiotun eläkeiän mukaan. yrittäjät, viimeistään 63-v. yrittäjät, aikaisintaan 64-v. palkansaajat, viimeistään 63-v. palkansaajat, aikaisintaan 64-v erittäin helppoa melko helppoa vain pieniä vaikeuksia melko tai erittäin vaikeaa 24 ELÄKETURVAKESKUKSEN KESKUSTELUALOITTEITA
25 Pääomatuloja oli ilmoittanut puolet yrittäjistä ja vajaa kolmasosa palkansaajista (ks. liitetaulukko 4). Näiden tulojen yhteydestä eläkeaikomuksiin ei muodostunut mitään selvää kuvaa puuttuvien tietojen takia. Pääomatuloja ilmoittaneiden yrittäjien välillä ilmeni kuitenkin pientä eroa. Yrittäjistä, jotka saivat pääomatuloja vähintään euroa vuodessa, yli kaksi kolmasosaa aikoi jatkaa työntekoa. Vähemmän pääomatuloa saaneista työnteon jatkamista suunnitteli noin puolet. Ei ole mitään käsitystä siitä, kuinka moni pääomatuloja koskevaan kysymykseen vastaamatta jättäneistä olisi kuitenkin saanut niitä. Tilastokeskuksen mukaan kuitenkin keskimäärin puolet vastaavan ikäluokan kotitalouksista omisti arvopapereita vuonna 1998 (Myrskylä 2005, 97) vuotiaiden kotitalouksissa arvopapereita omisti enää kolmasosa. Tätä ikäryhmien välistä eroa on selitetty sillä, että arvopapereiden hankinta ei Suomessa ehtinyt levitä vanhempien ihmisten keskuuteen (Viren 2002, 4). Kotitalouden tulot käsittävät perheenjäsenten yhteensä saamat ansio-, eläke- ja muut tulot vuonna 2002 veroja vähentämättä. Jotta perheen koko ei pääsisi vaikuttamaan, kotitalouden tulojen yhteyttä eläkeajatuksiin arvioitiin lapsettoman parin tapauksessa. Kotitalouden yhteisten tulojen määrän ja yrittäjien eläkeaikeiden välillä voi nähdä yhteyden huolimatta, että joka viides yrittäjä oli jättänyt ne ilmoittamatta. Yli puolella niistä yrittäjistä, jotka miettivät varhaista eläkkeelle jäämistä, kotitalouden tulot jäivät alle euron (kuvio 4). Monissa tapauksissa puoliso oli jo eläkkeellä, joka selitti toisaalta alhaista tulotasoa ja toisaalta myös eläkeajatuksia (vrt. luku 7). Pienituloisilla yrittäjillä eläke toimeentulon turvana voi olla tärkeä syy siihen, että hakeudutaan varhain eläkkeelle. Työnteon jatkamista harkitsevilla yrittäjillä kotitalouden tulot olivat yli kaksi kertaa useammin vähintään euroa kuin varhaista eläkettä suunnittelevilla. Eläkeiän myöhentämistä ja kotitalouden korkeaa tulotasoa selitti paljolti se, että puoliso oli vielä työelämässä. Palkansaajien eläkeaikeiden ja kotitalouden tulojen välillä ei ilmennyt samanlaisia eroja kuin yrittäjillä. Vastaajilta kysyttiin asumismuotoa ja asuntolainaan liittyviä kuluja. Useimmat asuivat avo- tai aviopuolison kanssa, vain joka viides asui ilman perhettä. Palkansaajissa oli yrittäjiä enemmän yksinasuvia. Yrittäjistä lähes kaikki asuivat omistusasunnossa ja palkansaajistakin 84 prosenttia, joka vastaa omistusasunnossa asuvien osuutta tässä ikäryhmässä (Myrskylä 2005, 93). Asuntolainasta johtuvia kuluja oli enää neljäsosalla vastaajista. Asuntolainakuluilla ja työnteon jatkamisella 63 ikävuoden jälkeen ei näyttänyt olevan yhteyttä. Vastaajilta tiedusteltiin, miten helppoa tai vaikeaa oli heidän kotitaloutensa toimeentulo. Useimpien yrittäjien mielestä toimeentulo oli erittäin helppoa tai melko helppoa (kuvio 5). Työnteon jatkamista harkitsevissa yrittäjissä oli kaksi kertaa enemmän toimeentulon erittäin helpoksi kokevia kuin varhain eläkkeelle aikovissa. Viimeistään 63 vuoden iässä eläkkeelle aikovista yrittäjistä runsaalla kolmasosalla oli vähintään pieniä toimeentulovaikeuksia, joskin erittäin vaikeaa tai melko vaikeaa oli vain kymmenesosalla. Saman verran toimeentulovaikeuksista kärsiviä oli niiden palkansaajien joukossa, jotka aikovat myöhentää eläkkeelle ELÄKETURVAKESKUKSEN KESKUSTELUALOITTEITA 25
26 jäämistään. Varhemmin eläkkeelle aikovista vain neljäsosa piti toimeentuloaan huonona (p=0,043). Erityisesti yksinäiset henkilöt kokivat toimeentulonsa muita heikommaksi. Työnteon jatkamista harkitsevat yrittäjät pitivät toimeentuloaan parempana kuin eläkkeelle jäämistä suunnittelevat. Palkansaajilla tilanne oli päinvastoin, jatkavissa oli muita enemmän toimeentuloaan huonona pitäviä. Työterveyslaitoksen Ikääntyvä arvoonsa -tutkimuksessa eläkeajatusten yleisyys ei sen sijaan vaihdellut sen mukaan, minkälaiseksi henkilö koki taloudellisen tilanteensa. Eri-ikäisten välilläkään ei tässä ollut eroja. Myöskään palkkatulon riittävyyden ja eläkesuuntautuneisuuden välillä ei ollut yhteyttä (Huuhtanen ja Piispa 1991, 42). Työnteon jatkamista harkitsevia yrittäjiä luonnehtii jokseenkin hyvä käsitys omasta toimeentulosta. Työnteon jatkamista suunnittelevia palkansaajia taas leimaa muihin verrattuna huonompi käsitys toimeentulosta siitä huolimatta, että keskituloisten osuus on selvästi yrittäjiä suurempi (vrt. kuvio 3). 5.2 Eläkeajan tulot ja toimeentulo Eläkeajan toimeentuloa koskevat kysymykset perustuvat vastaajien käsityksiin ja mielikuviin tulevaisuudesta. Poikkeuksen muodostaa kysymys, joka koskee yksityistä eläkevakuutusta. Vastaajilta tiedusteltiin, tietävätkö he tulevan vanhuuseläkkeensä suuruuden. Heitä pyydettiin myös arvioimaan sen määrä ennen verojen vähennystä. Vastaajilta tiedusteltiin lisäksi, millainen käsitys heillä oli taloudellisesta toimeentulosta eläkeaikana. 6 Noin puolet yrittäjistä ja palkansaajista ilmoitti, etteivät he tiedä eläkkeensä suuruutta kovinkaan hyvin tai ei lainkaan. Muita harvemmin eläkkeestä olivat perillä perusasteen koulutuksen saaneet. Myös vastaajien omat kommentit heijastavat huolta eläkkeen pienuudesta ja omasta tietämättömyydestä eläkeasioissa (Tuominen 2004, 24 25). Työuran pidentämistä suunnittelevista yrittäjistä kolme viidesosaa ilmoitti tietävänsä tulevan vanhuuseläkkeen suuruuden hyvin, eläkkeelle jäämistä harkitsevista alle puolet (kuvio 6). Palkansaajien suhteen on päinvastoin. Eläkkeelle aikovista palkansaajista yli puolet tiesi omasta mielestään hyvin eläkkeen määrän, mutta työntekoa jatkavista vain kaksi viidesosaa. 6 Yrittäjien ja palkansaajien jakaumat eläkeajan toimeentulon suhteen on esitetty liitetaulukossa ELÄKETURVAKESKUKSEN KESKUSTELUALOITTEITA
27 Kuvio 6. Tietämys tulevan vanhuuseläkkeen suuruudesta aiotun eläkeiän mukaan. yrittäjät, viimeistään 63-v. yrittäjät, aikaisintaan 64-v. palkansaajat, viimeistään 63-v. palkansaajat, aikaisintaan 64-v erittäin hyvin melko hyvin ei erityisen hyvin ei lainkaan Kuvio 7. Käsitys eläkeajan toimeentulosta aiotun eläkeiän mukaan. yrittäjät, viimeistään 63-v. yrittäjät, aikaisintaan 64-v. palkansaajat, viimeistään 63-v. palkansaajat, aikaisintaan 64-v hyvä toimeentulo kohtuullinen toimeentulo huono toimeentulo Tietämys eläkkeen suuruudesta oli yhteydessä ansiotulojen määrään. Esimerkiksi niistä palkansaajista, joiden ansiotulot vuonna 2002 jäivät alle euron, kolmasosa kertoi tietävänsä hyvin eläkkeen suuruuden. Kun tulotaso nousi yli euron, osuus oli jo kaksinkertainen. Yrittäjien eläketietämyksen ja tulotason suhde ei poikkea palkansaajista. Suurin osa vastaajista näkee eläkeaikaisen toimeentulonsa vähintään kohtuullisen hyvänä (kuvio 7). Kuitenkin yrittäjistä viidennes ja palkansaajista alle viidennes arvioi sen erittäin huonoksi tai melko huonoksi. Se on enemmän kuin se alle kymmenesosa, joka koki ansioajan toimeentulon huonoksi (ks. liitetaulukko 5). Perheettömien käsitykset eläkeajan toimeentulosta olivat muita negatiivisemmat. ELÄKETURVAKESKUKSEN KESKUSTELUALOITTEITA 27
28 Yrittäjien käsityksillä eläkeajan toimeentulosta on yhteys työnteon jatkamiseen. Työnteon jatkamista suunnittelevista yrittäjistä neljännes arvioi eläkeajan toimeentulon hyväksi, kun osuus on varhain eläkkeelle aikovilla runsas kymmenesosa. Viimeistään 63 iässä eläkkeelle aikovista taas joka neljäs näkee eläkeajan toimeentulon erittäin huonona tai melko huonona. Myös palkansaajien eläkeajatusten ja eläkeajan toimeentulon välillä on yhteys, mutta päinvastainen kuin yrittäjillä. 63 ikävuoden jälkeen eläkkeelle aikovien palkansaajien käsitys eläkeajan toimeentulosta on jonkin verran kehnompi kuin varhemmin eläkkeelle aikovien. Toimeentulovaikeuksia kokeneiden ja pienituloisten yrittäjien haluun jäädä varhain eläkkeelle voi olla vaikuttamassa monia seikkoja. Pienissä perheyrityksissä ja yksinäisyrittäjillä työ saattaa vanhetessa käydä liian raskaaksi. Edes kannustinkarttuma ei motivoi työnteon jatkamista, jos YEL-työtulo on aikoinaan jäänyt alhaiselle tasolle. Muutaman vuoden lisäkertymällä ei radikaalisti nosteta eläkettä, joka lasketaan koko työuran keskimääräisen YEL-työtulon perusteella. Pienituloisilla YEL-työtulon taso jää matalaksi (Hyrkkänen 2003, 38 40). Vuonna 2003 vanhuuseläkkeelle siirtyneiden keskimääräinen työeläke oli euroa kuukaudessa (Suomen työeläkkeensaajat vuonna 2003, 48). Eläkkeensaajien kokonaiseläketulon jakauma on muuttunut selkeästi muotoaan 1990-luvun kuluessa, sillä pieniä eläkkeitä saavien osuus on laskenut ja suurempia eläkkeitä saavien osuus noussut. Muutokseen on osaltaan vaikuttanut naisten eläketulotason parantuminen (Tuominen ym. 2003, 74). Tässä tutkimuksessa eläkkeen euromäärän yhteydestä eläkeiän valintaan on vaikea sanoa mitään puuttuvien tietojen takia (ks. liitetaulukko 5). Yleensä vastaajat arvioivat tulevan vanhuuseläkkeen sitä suuremmaksi, mitä korkeammat olivat heidän ansiotulonsa vuonna Keskimääräinen arvio tulevasta vanhuuseläkkeestä vastasi palkansaajilla noin 60 prosenttia bruttoansiotulosta. Yrittäjät olettivat tulevan vanhuuseläkkeen olevan noin 80 prosenttia bruttoansioista. YEL-työtulo, jonka perusteella yrittäjäeläke lasketaan, jää helposti kuitenkin alemmalle tasolle (esim. Hyrkkänen 2003, 30 33). Jos lakisääteinen eläketurva ei tunnu riittävältä, eläkkeelle jäämiseen voi varautua myös yksityisellä eläkevakuutuksella. Yrittäjistä 45 prosentilla oli yksityinen eläkevakuutus, palkansaajista 15 prosentilla. Miehet olivat ottaneet yksityisen eläkevakuutuksen hieman useammin kuin naiset. Pääasiassa vakuutuksen tarkoituksena oli mahdollistaa varhaiseläkkeelle jääminen tai suurempi kokonaiseläke, pienellä osalla myös verotuksen keventäminen. Tässä tarkastelussa yksityisen eläkevakuutuksen ottaneiden ja muiden yrittäjien välillä ei ilmennyt eroa eläkeiän valinnassa. Yksityisen eläkevakuutuksen ottaneet palkansaajat aikovat sitä vastoin muita yleisemmin jäädä varhain eläkkeelle. Kun kaikista palkansaajista vähän yli puolet aikoo siirtyä eläkkeelle viimeistään 63 vuoden iässä, niin yksityisen eläkevakuutuksen ottaneista osuus on kaksi kolmasosaa (67 %). Tulos on tilastollisesti merkitsevä (p=0,006). Tämä tulos saa vahvistusta myös toisesta yksityisen sektorin palkansaajia koskevasta tutkimuksesta. Sen mukaan yli puolelle yksityisen eläkevakuutuksen ottaneista 28 ELÄKETURVAKESKUKSEN KESKUSTELUALOITTEITA